LV Eiropas Savienības Oficiālais Vēstnesis C 242/2

Komisijas ziņojums par pārtikas produktu apstarošanu 2007. gadā

2009/C 242/02

1. JURIDISKAIS PAMATS UN SITUĀCIJA

Eiropas Parlamenta un Padomes 1999. gada 22. februāra Direktīvas 1999/2/EK par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas ir apstrādātas ar jonizējošo radiāciju (1), 7. panta 3. punkts paredz, ka dalībvalstis katru gadu Komisijai nosūta:

— to pārbaužu rezultātus, kas veiktas apstarošanas iekārtās, jo īpaši attiecībā uz apstrādāto pārtikas produktu un to sastāvdaļu kategorijām un daudzumu, kā arī lietotajām devām, un

— to pārbaužu rezultātus, kas veiktas produkta tirdzniecības posmā, un norāda metodes, kādas izmantotas, lai noteiktu apstrādi ar jonizējošo radiāciju.

Minētās direktīvas 7. panta 4. punkts uzliek Komisijai pienākumu publicēt Eiropas Kopienu Oficiālajā Vēstnesī

— sīku aprakstu par apstiprinātajām apstarošanas iekārtām dalībvalstīs, kā arī jebkuras pārmaiņas to statusā,

— ziņojumu par informāciju, ko sniedz valsts uzraudzības iestādes.

Šis ziņojums aptver laika posmu no 2007. gada 1. janvāra līdz 2007. gada 31. decembrim. Tas ietver tās informācijas apkopojumu, kuru 25 dalībvalstis nosūtījušas Komisijai.

Informācija par pārtikas produktu apstarošanu ir pieejama Eiropas Komisijas Veselības un patērētāju ģenerāldirektorāta tīmekļa vietnē (2).

1.1. Apstarošanas iekārtas

Saskaņā ar Direktīvas 1999/2/EK 3. panta 2. punktu pārtikas produktus un to sastāvdaļas drīkst apstarot vienīgi apstiprinātās apstarošanas iekārtās. ES iekārtu apstiprinājumu piešķir dalībvalstu kompetentās iestādes. Dalībvalstīm jāinformē Komisija par to rīcībā esošajām apstiprinātajām apstarošanas iekārtām (7. panta 1. punkts).

Pārtikas produktus un to sastāvdaļas var apstarot tikai ar šādiem avotiem:

— gamma stariem no radionuklīdiem 60Co vai 137Cs,

— rentgenstariem, ko rada starojuma iekārtas, kuras darbojas ar nominālo enerģijas (maksimālās kvantu enerģijas) līmeni, kas ir 5 MeV, vai zem tā,

— elektroniem, ko rada starojuma iekārtas, kuras darbojas ar nominālo enerģijas (maksimālās kvantu enerģijas) līmeni, kas ir 10 MeV, vai zem tā.

Komisija ir publicējusi dalībvalstīs apstiprināto apstarošanas iekārtu sarakstu Eiropas Savienības Oficiālajā Vēstnesī (3), un to var atrast http://ec.europa.eu/food/food/biosafety/irradiation/approved_facilities_en.pdf

1.2. Apstarotie pārtikas produkti un to sastāvdaļas

ES Kopienas līmenī ir atļauta žāvētu aromātisko garšaugu, garšvielu un dārzeņu piedevu apstarošana (Eiropas Parlamenta un Padomes 1999. gada 22. februāra Direktīva 1999/3/EK par Kopienas pārtikas produktu un sastāvdaļu, ko apstrādā ar jonizējošo starojumu, saraksta izveidi (4)).

Turklāt septiņas dalībvalstis ir paziņojušas, ka saskaņā ar Direktīvas 1999/2/EK 4. panta 4. punktu tās saglabā valstī spēkā esošās atļaujas attiecībā uz atsevišķiem pārtikas produktiem un to sastāvdaļām. Komisija ir publicējusi valstīs spēkā esošo atļauju sarakstu (5).

Jebkurš apstarots pārtikas produkts un pārtikas produkts vai salikta sastāva pārtikas produkts, kurā ir viena vai vairākas apstarotas sastāvdaļas, jāmarķē ar vārdiem “apstarots” vai “apstrādāts ar jonizējošo radiāciju”. Neiesaiņotu produktu gadījumā šo tekstu parāda kopā ar produkta nosaukumu uz norādes vai uzraksta virs tvertnes, kur atrodas produkts, vai blakus tai.

Lai ieviestu pareizu marķēšanu vai noteiktu neatļautus produktus, Eiropas Standartizācijas komiteja (CEN) saskaņā ar tai piešķirto Eiropas Komisijas pilnvaru ir standartizējusi vairākas analīzes metodes.

2. APSTAROŠANAS IEKĀRTĀS VEIKTO PĀRBAUŽU REZULTĀTI

Šā ziņojuma iedaļa aplūko apstarošanas iekārtās veikto pārbaužu rezultātus, jo īpaši attiecībā uz apstrādāto produktu kategorijām un daudzumu, kā arī lietotajām devām.

Dalībvalstis iesniedza šādu informāciju par apstiprinātajām iekārtām un šajās iekārtās veiktajām pārbaudēm.

2.1. Beļģija

Kompetento iestāžu veiktās pārbaudes 2007. gadā apstiprināja apstarošanas iekārtas Sterigenics S.A. atbilstību Direktīvas 1999/2/EK prasībām.

Tabulā norādītas šajā iekārtā apstaroto produktu kategorijas un daudzums 2007. gadā.

Produktu kategorijas Apstrādātais daudzums (t) Vidējā absorbētā deva (kGy) Varžu kājiņas 1 521 5 Gaļa 445 6–8 Putnu gaļa 282 5 Zivis un mīkstmieši 258 3–5 Garšaugi un garšvielas 139 6–9 Dehidrētas asinis 16 6–9 Dārzeņi 12 6 Ciete 11 3 Olu pulveris 7 3 Citi 108 0–10 Kopā 2 799

2.2. Bulgārija

Bulgārija nav sniegusi informāciju.

2.3. Čehija

Kompetento iestāžu veiktās pārbaudes 2007. gadā apstiprināja apstarošanas iekārtas Artim Spol S.R.O. atbilstību Direktīvas 1999/2/EK prasībām.

Tabulā norādītas šajā iekārtā apstaroto produktu kategorijas un daudzums 2007. gadā.

Produktu kategorijas Apstrādātais daudzums (t) Vidējā absorbētā deva (kGy) Žāvēti aromātiskie garšaugi, garšvielas un dārzeņu piedevas 55 1–10 Kopā 55

2.4. Vācija

Pārskata periodā Vācijā bija četras apstiprinātas apstarošanas iekārtas. Kompetento iestāžu veiktās pārbaudes 2007. gadā apstiprināja apstarošanas iekārtu atbilstību Direktīvas 1999/2/EK prasībām.

Tabulās norādītas katrā iekārtā apstaroto produktu kategorijas un daudzums 2007. gadā. Visās apstarošanas iekārtās Vācijā 2007. gadā apstrādāja 331 tonnu produktu.

a) Gamma Service Produktbestrahlung GmbH, Radeberga

Produktu kategorijas Apstrādātais daudzums (t) Vidējā absorbētā deva (kGy) Garšvielas un garšaugi 206 < 10 Žāvēti dārzeņi 24 < 10 Kopā 230

121 tonnu apstaroto produktu eksportēja uz trešām valstīm.

b) BGS/Beta-Gamma Service GmbH & Co. KG, Vīle

Produktu kategorijas Apstrādātais daudzums (t) Vidējā absorbētā deva (kGy) Garšvielas un garšaugi 21 10–13 Žāvēti dārzeņi 18 10–32 Kopā 39

Visus apstarotos produktus eksportēja uz trešām valstīm.

c) Isotron Deutschland GmbH, Allershauzena

Produktu kategorijas Apstrādātais daudzums (t) Vidējā absorbētā deva (kGy) Dārzeņi 61 5–10 Garšvielas un garšaugi 1 5–10 Kopā 62

Visus apstarotos produktus eksportēja uz trešām valstīm.

d) Beta-Gamma-Service Gmbh & Co. KG, Bruhzāle

Šajā iekārtā 2007. gadā produktu apstarošanu neveica.

2.5. Spānija

Spānijā ir divas iekārtas, kas apstiprinātas pārtikas produktu un sastāvdaļu apstarošanai. Kompetento iestāžu veiktās pārbaudes 2007. gadā apstiprināja apstarošanas iekārtu atbilstību Direktīvas 1999/2/EK prasībām.

a) Ionmed Esterilización, SA

Tabulā norādītas šajā iekārtā apstaroto produktu kategorijas un daudzums 2007. gadā.

Produktu kategorijas Apstrādātais daudzums (t) Vidējā absorbētā deva (kGy) Žāvēti aromātiskie garšaugi, garšvielas un dārzeņu piedevas 216 < 10 Kopā 216

b) Aragogamma, SA

Šajā iekārtā 2007. gadā produktu apstarošanu neveica.

2.6. Francija

Francijā ir sešas iekārtas, kas apstiprinātas pārtikas produktu apstarošanai. Kompetento iestāžu veiktās pārbaudes 2007. gadā apstiprināja piecu apstarošanas iekārtu atbilstību Direktīvas 1999/2/EK prasībām. Par vienu iekārtu bija komentāri attiecībā uz apstarošanas devu kontroli un produktu statusu pirms un pēc to apstrādes.

Iekārta Ionisos SA, Domaine de Corbeville, 91400 Orsay, (atsauces numurs 91471 F) neapstaroja pārtikas produktus un to sastāvdaļas 2007. gadā. Šī iekārta ir slēgta.

Tabulā norādītas iekārtās apstaroto produktu kategorijas un daudzums 2007. gadā.

Produktu kategorijas Apstrādātais daudzums (t) Vidējā absorbētā deva (kGy) Putnu gaļa 1 239 5 Saldētas varžu kājiņas 687 5 Gumiarābiks 131 3 Garšaugi, garšvielas un žāvēti dārzeņi 60 10 Kazeīns 22 6 Kopā 2 139

2.7. Ungārija

Ungārijā ir viena iekārta, kas apstiprināta pārtikas produktu apstarošanai. Saskaņā ar kompetentās iestādes (Ungārijas Lauksaimniecības birojs) veikto oficiālo pārbaudi 2007. gadā apstarošanas iekārta AGROSTER Besugárzó Rt. (Budapešta, Jászberényi út 5.) atbilda Direktīvas 1999/2/EK prasībām.

Tabulā norādītas šajā iekārtā apstaroto pārtikas produktu kategorijas un daudzums 2007. gadā.

Produktu kategorijas Apstrādātais daudzums (t) Vidējā absorbētā deva (kGy) Garšvielas, asie pipari 5,9 4–6 Dehidrēti produkti 0,5 3–4 Garšaugi 14,5 3–6 Kopā 20,9

2.8. Itālija

Vienīgās apstiprinātās apstarošanas iekārtas Itālijā, Gammarad Italia Spa, pārbaudes rezultāts bija labvēlīgs. Šajā apstarošanas iekārtā 2007. gadā pārtikas produkti un to sastāvdaļas nav apstarotas.

2.9. Nīderlande

Kompetentās iestādes apstiprināja apstarošanas iekārtu atbilstību Direktīvas 1999/2/EK prasībām 2007. gadā.

Isotron NL apstrādāja kopā 2 323 tonnas pārtikas produktu un sastāvdaļu savās divās iekārtās Edē un Eten-Leurā no 2007. gada 1. janvāra līdz 31. decembrim. Tabulās norādītas šajās divās iekārtās apstaroto produktu kategorijas un daudzums 2007. gadā.

a) Isotron NL – apstarošanas iekārta Edē

Produktu kategorijas Apstrādātais daudzums (t) Vidējā absorbētā deva (kGy) Garšvielas/garšaugi 753 NI Varžu kājiņas 197 NI Putnu gaļa (saldēta) 154 NI Dehidrēti dārzeņi 88 NI Olu baltumi 70 NI Garneles (saldētas) 45 NI Pārtikas produktu paraugi 10 NI Kopā 1 317 (NI: par šo punktu informācija nav iesniegta).

b) Isotron NL – apstarošanas iekārta Eten-Leurā

Produktu kategorijas Apstrādātais daudzums (t) Vidējā absorbētā deva (kGy) Žāvēti dārzeņi 791 NI Varžu kājiņas 146 NI Garšvielas/garšaugi 48 NI Putnu gaļa (saldēta) 21 NI Kopā 1 006 (NI: par šo punktu informācija nav iesniegta).

2.10. Polija

Polijā ir divas apstiprinātas apstarošanas iekārtas. Tabulā norādītas vienā iekārtā apstaroto pārtikas produktu kategorijas un daudzums 2007. gadā.

a) Varšavas Kodolķīmijas un tehnoloģijas institūts

Produktu kategorijas Apstrādātais daudzums (t) Vidējā absorbētā deva (kGy) Žāvētas garšvielas, žāvēti aromātiskie garšaugi, dārzeņu garšvielas 269 7–10 Kopā 269

b) Lodzas Tehniskās universitātes Lietišķās radiācijas ķīmijas institūts

Par šo apstarošanas iekārtu nav sniegta informācija.

2.11. Portugāle

Portugāle nav sniegusi informāciju.

2.12. Rumānija

Rumānijā ir tikai viena apstiprināta apstarošanas iekārta – Horia Hulubei Valsts fizikas un kodolenerģētikas institūta IRASM centrs. Jonizējošās radiācijas avots ir gamma stari 60Co. Iekārtai atļauju izsniegusi Valsts Kodoldarbību komisija. IRASM iekārtā pārtikas produktu/to sastāvdaļu apstarošanu 2007. gadā neveica.

2.13. Apvienotā Karaliste

Apvienotajā Karalistē ir viena iekārta, kas apstiprināta pārtikas produktu apstarošanai. Šajā iekārtā 2007. gadā pārtikas produktu apstarošanu saskaņā ar licences noteikumiem neveica.

2.14. Kopsavilkuma tabula par ES

Tabulā apkopots pārtikas produktu daudzums (tonnās), kas apstrādāts ar jonizēto radiāciju apstiprinātās apstarošanas iekārtās Eiropas Savienībā.

Produktu kategorijas BE CZ DE ES FR HU NL PL Kopā % Kazeīns 0 0 0 0 22 0 0 0 22 0,27 Dehidrētas asinis 16 0 0 0 0 0 0 0 16 0,20 Olu pulveris 7 0 0 0 0 0 0 0 7 0,09 Olu baltumi 0 0 0 0 0 0 70 0 70 0,86 Zivis un mīkstmieši 258 0 0 0 0 0 45 0 303 3,72 Pārtikas produktu paraugi 0 0 0 0 0 0 10 0 10 0,12 Varžu kājiņas/daļas 1 521 0 0 0 687 0 343 0 2 551 31,29 Gumiarābiks 0 0 0 0 131 0 0 0 131 1,61 Garšaugi, garšvielas 139 55 228 216 60 21 801 269 1 789 21,94 Gaļa 445 0 0 0 0 0 0 0 445 5,46 Putnu gaļa 282 0 0 0 1 239 0 175 0 1 696 20,80 Ciete 11 0 0 0 0 0 0 0 11 0,13 Dārzeņi 12 0 103 0 0 0 879 0 994 12,19 Citi 108 0 0 0 0 1 0 0 109 1,34 Kopā 2 799 55 331 216 2 139 22 2 323 269 8 154 % no kopējā daudzuma 34,33 0,67 4,06 2,65 26,23 0,27 28,49 3,30 100,00

3. TO PĀRBAUŽU REZULTĀTI, KAS VEIKTAS PRODUKTA TIRDZNIECĪBAS POSMĀ, UN METODES, KAS IZMANTOTAS, LAI NOTEIKTU APSTRĀDI AR JONIZĒJOŠO RADIĀCIJU

Attiecībā uz to pārbaužu rezultātiem, kas veiktas produkta tirdzniecības posmā, un metodēm, kas izmantotas, lai noteiktu apstrādi ar jonizējošo radiāciju, dalībvalstis iesniedza šādu informāciju.

3.1. Austrija

Pavisam analizēja 115 paraugus. Nevienam no šiem paraugiem nekonstatēja apstrādi ar jonizējošo radiāciju.

Analizētais pārtikas produkts Paraugu skaits: 115 Izmantotā CEN metode Atbilstīgs Nepārliecinošs Neatbilstīgs Garšaugi un garšvielas 39 0 0 EN 1788, EN 13751 Augu tējas 38 0 0 EN 1788, EN 13751 Putnu gaļa 38 0 0 EN 1786 Kopā 115 0 0 Kopā % analizēto paraugu 100,00 % 00,00 % 00,00 %

3.2. Beļģija

Pavisam analizēja 89 paraugus. Viens paraugs bija apstarots.

Analizētais pārtikas produkts Paraugu skaits: 89 Izmantotā CEN metode Atbilstīgs Nepārliecinošs Neatbilstīgs Ātri pagatavojamās nūdeles 21 0 1 EN 1788 (6) Vēžveidīgie un moluski 15 0 0 Saldēti garšaugi 15 0 0 Garneles 15 0 0 Žāvēti dārzeņi 11 0 0 Augļi 11 0 0 Kopā 88 0 1 Kopā % analizēto paraugu 98,88 % 00,00 % 1,12 %

3.3. Bulgārija

Bulgārija nav sniegusi informāciju par pārbaudēm attiecībā uz pārtikas produktu apstarošanu 2007. gadā.

3.4. Kipra

Analītiskas pārbaudes attiecībā uz pārtikas produktu apstarošanu 2007. gadā neveica.

3.5. Čehija

Pavisam analizēja 60 paraugus. Divi paraugi bija neatbilstīgi (apstaroti un nepareizi marķēti).

Analizētais pārtikas produkts Paraugu skaits: 60 Izmantotā CEN metode Atbilstīgs Nepārliecinošs Neatbilstīgs Svaigi augļi 15 0 0 EN 1788/EN 1785 Garšvielas 12 0 0 EN 1788 Pārtikas produktu piedevas 8 0 1 EN 1788 Zivis un mīkstmieši 7 0 0 EN 1785 Zāļu tējas produkti 5 0 0 EN 1788 Ātri pagatavojamās nūdeles 3 0 1 EN 1788/EN 1785 Putnu gaļa 6 0 0 EN 1785 Garneles 2 0 0 EN 1785 Kopā 58 0 2 Kopā % analizēto paraugu 96,67 % 00,00 % 3,33 %

3.6. Vācija

Pavisam pārbaudīja 3 744 pārtikas produktu paraugus, no kuriem 77 bija apstaroti. Divi paraugi bija apstaroti un atbilda ES direktīvām: viens paraugs piederēja pie kategorijas “Garšvielas un garšaugi” un viens paraugs piederēja pie kategorijas “Zupas, mērces, ātri pagatavojamās nūdeles”. Pārējie 75 apstarotie paraugi bija neatbilstīgi:

— 21 paraugs piederēja pie kategorijām, kurām apstarošana ir atļauta, bet to marķējums nebija atbilstīgs,

— 34 paraugi piederēja pie kategorijām, kurām apstarošana nav atļauta,

— 20 paraugi (pārsvarā nūdeles un sausās zupas) bija apstaroti, tomēr nebija iespējams noteikt, kura no sastāvdaļām šajos salikta sastāva pārtikas produktos bija apstarota, lai varētu noteikt, vai apstarošana ir atļauta.

Kategorijas ar vislielāko procentuālo neatbilstīgo paraugu daudzumu bija pārtikas produktu piedevas (16 %) un zupas un mērces (11 %).

Analizētais pārtikas produkts Paraugu skaits: 3744 Izmantotā CEN metode Atbilstīgs Nepārliecinošs Neatbilstīgs Garšvielas un garšaugi 1 022 0 2 EN 1787, EN 1788, EN 13751 Tējas, tējai līdzīgi produkti 328 3 0 EN 1787, EN 1788, EN 13751 Garšvielas 288 0 2 EN 1787, EN 1788, EN 13751 Zupas, mērces, ātri pagatavojamās nūdeles 239 12 17 EN 1787, EN 1788, EN 13751 Vēžveidīgie, mīkstmieši un citi ūdensdzīvnieki, tostarp to produkti 180 1 2 EN 1786, EN 1788, EN 13751 (7) Svaigi augļi 174 0 2 EN 1784, EN 1787, EN 1788, EN 13751 Pākšaugi, rieksti un eļļas sēklas 162 0 0 EN 1784, EN 1787, EN 1788, EN 13751 Kaltētas sēnes vai sēņu produkti 149 0 5 EN 1787, EN 1788, EN 13751 Pārtikas produktu piedevas 147 4 23 EN 1786, EN 1787, EN 1788, EN 13751 Žāvēti augļi un augļu produkti 134 0 0 EN 1788, EN 13708 (7) Zivis un zivsaimniecības produkti 130 0 0 EN 1786, EN 1788 Graudaugi un graudu produkti 93 0 0 EN 1787, EN 1788, EN 13751 Žāvēti dārzeņi, dārzeņu produkti 88 0 0 EN 1787, EN 1788, EN 13751 (7) Putna gaļa 75 0 0 EN 1784, EN 1786, EN 1788 Lietošanai gatavi produkti 72 0 1 EN 1786, EN 1788, EN 13751 Desas 67 0 0 EN 1784, EN 1786, EN 1787, EN 1788 Svaigi dārzeņi 52 0 0 EN 1787, EN 1788, EN 13751 Svaigas sēnes 47 0 0 EN 1787, EN 1788, EN 13751 Siers ar garšaugiem 46 0 0 EN 1787, EN 1788 Kartupeļi, augu daļas ar augstu cietes saturu 42 0 0 EN 1787, EN 1788, EN 13751 Gaļas produkti (izņemot desas) 41 0 0 EN 1784, EN 1786 Gaļas produkti (izņemot putnu gaļu, medījumu gaļu) 15 0 1 EN 1786 Siers bez garšaugiem 12 0 0 (7) Sviests ar garšaugiem 10 0 0 EN 1787, EN 1788 Kakao 10 0 0 EN 1787 Olas un olu produkti 9 0 0 EN 1784, EN 1785 Piens/piena produkti 8 0 0 EN 1787 Kafija 1 0 0 EN 13751 Citi 28 0 0 EN 1787, EN 1788 Kopā 3 669 20 55 Kopā % analizēto paraugu 98,00 % 0,53 % 1,47 %

3.7. Dānija

Analītisku kontroli attiecībā uz pārtikas produktu apstarošanu tirdzniecības posmā 2007. gadā neveica.

Tomēr Dānijas uzņēmumu pienākums ir veikt pašpārbaudes, lai nodrošinātu atbilstību noteikumiem. Dānijas Veterinārais un pārtikas dienests pārbaudīja šīs pašuzraudzības darbības ar dokumentācijas pārbaudi.

3.8. Igaunija

Analītiskas pārbaudes attiecībā uz pārtikas produktu apstarošanu 2007. gadā neveica.

Analītisku kontroli attiecībā uz pārtikas produktu apstarošanu tirdzniecības posmā 2007. gadā neveica.

3.9. Grieķija

Pavisam analizēja 92 paraugus, neviens no tiem nebija apstarots.

Analizētais pārtikas produkts Paraugu skaits: 92 Izmantotā CEN metode Atbilstīgs Nepārliecinošs Neatbilstīgs Garšaugi un garšvielas 81 0 0 EN 13751 (PPSL) Kakao 8 0 0 EN 13751 (PPSL) Graudaugi 2 0 0 EN 13751 (PPSL) Sausās zupas 1 0 0 EN 13751 (PPSL) Kopā 92 0 0 Kopā % analizēto paraugu 100,00 % 00,00 % 00,00 %

3.10. Spānija

Pavisam analizēja 130 paraugus, trīs no tiem bija apstaroti. Visi neatbilstīgie paraugi bija varžu kājiņas.

Analizētais pārtikas produkts Paraugu skaits: 130 Izmantotā CEN metode Atbilstīgs Nepārliecinošs Neatbilstīgs Garšaugi un garšvielas 88 0 0 EN 1787, EN 1788 Žāvēti augļi 25 0 0 EN 1786, EN 13708 Zivis, vēžveidīgie un citi ūdensdzīvnieki 9 0 3 EN 1786 Dārzeņi 5 0 0 EN 1787, EN 1788 Kopā 127 0 3 Kopā % analizēto paraugu 97,70 % 00,00 % 2,30 %

3.11. Somija

Pavisam analizēja 94 paraugus. Pieci paraugi bija apstaroti un bez marķējuma.

Neviens no apstarotajiem paraugiem nebija atbilstoši marķēts un apstarošanas iekārtām nebija ES apstiprinājuma.

Analizētais pārtikas produkts Paraugu skaits: 94 Izmantotā CEN metode Atbilstīgs Nepārliecinošs Neatbilstīgs Kaltētas garšvielas un garšaugi 73 0 1 EN 1788, EN 13751 Pārtikas produktu piedevas 17 0 4 EN 1788, EN 13751 Ogas 4 0 0 EN 1788 Kopā 89 0 5 Kopā % analizēto paraugu 94,68 % 00,00 % 5,32 %

3.12. Francija

Pavisam analizēja 117 pārtikas produktu paraugus, un seši paraugi bija apstaroti un nepareizi marķēti.

Analizētais pārtikas produkts Paraugu skaits: 117 Izmantotā CEN metode Atbilstīgs Nepārliecinošs Neatbilstīgs Žāvēti augļi 19 0 0 EN 1788 Kartupeļi 12 0 0 EN 1788 Dehidrētas zupas un mērces 11 0 0 EN 1788 Dārzeņi 10 0 0 EN 1788 Ātri pagatavojamas nūdeles 9 0 3 EN 1788 Rieksti 9 0 0 EN 1788 Mīkstmieši 7 0 1 EN 1788 Kastaņi 6 0 0 EN 1788 Mehāniski atdalīta putnu gaļa 6 0 0 EN 1788 Saldētas varžu kājiņas 5 0 2 EN 1788 Tēja 5 0 0 EN 1788 Graudaugu pārslas piena produktiem 4 0 0 EN 1788 Ingvers 4 0 0 EN 1788 Žāvētas zivis 2 0 0 EN 1788 Garšvielas 2 0 0 EN 1788 Kopā 111 0 6 Kopā % analizēto paraugu 94,87 % 00,00 % 5,13 %

3.13. Ungārija

Pavisam analizēja 139 paraugus un viens paraugs bija apstarots.

Analizētais pārtikas produkts Paraugu skaits: 139 Izmantotā CEN metode Atbilstīgs Nepārliecinošs Neatbilstīgs Garšvielas 49 10 0 EN 1788 Tēja 43 2 1 (8) Pārtikas produktu piedevas 26 8 0 Kopā 118 20 1 Kopā % analizēto paraugu 84,89 % 14,39 % 0,72 %

3.14. Īrija

Analizētajos 580 pārtikas produktu paraugos 2007. gadā atrada 21 pārtikas produktu, kurš bija apstarots, bet bez vajadzīgā marķējuma.

Analizētais pārtikas produkts Paraugu skaits: 580 Izmantotā CEN metode Atbilstīgs Nepārliecinošs Neatbilstīgs Garšaugi un garšvielas 217 0 5 EN 13751 (skrīnings), EN 1788 (apstiprināšana) Kafijas un tējas 115 0 0 Nūdeles 66 0 4 Augļi un dārzeņi 42 0 2 Mērces un zupas 25 0 0 Garšvielas un buljoni 22 0 2 Godži ogu produkti 14 0 4 Sēklas 13 0 0 Pārtikas produktu piedevas 12 0 1 Graudaugi un maizes izstrādājumi 7 0 1 Dažādi 26 0 2 Kopā 559 0 21 Kopā % analizēto paraugu 96,38 % 00,00 % 3,62 %

3.15. Itālija

Analizēja 105 paraugus. Neviens no šiem paraugiem nebija apstarots. Rezultāti 11 gadījumos bija nepārliecinoši.

Analizētais pārtikas produkts Paraugu skaits: 105 Izmantotā CEN metode Atbilstīgs Nepārliecinošs Neatbilstīgs Garšvielas, aromātiskie garšaugi un dārzeņu ekstrakti 79 11 0 EN 13783, EN 1788 Sīpolu dārzeņi 7 0 0 EN 13783 Žāvēti augļi 2 0 0 EN 13783 Dažādi augļi 2 0 0 EN 13783 Garšaugu maisījumi 2 0 0 EN 13783 Rieksti 2 0 0 EN 13783 Kopā 94 11 0 Kopā % analizēto paraugu 89,52 % 10,48 % 0,00 %

3.16. Latvija

Ir paņemti 2 paraugi; abi atbilda ES tiesību aktiem.

Analizētais pārtikas produkts Paraugu skaits: 2 Izmantotā CEN metode Atbilstīgs Nepārliecinošs Neatbilstīgs Ātri pagatavojama sausā zupa 1 0 0 EN 1788 Zāļu tēja 1 0 0 Kopā 2 0 0 Kopā % analizēto paraugu 100,00 % 0,00 % 0,00 %

3.17. Lietuva

Pārbaudīja 89 paraugus, visi paraugi bija atbilstīgi.

Analizētais pārtikas produkts Paraugu skaits: 89 Izmantotā CEN metode Atbilstīgs Nepārliecinošs Neatbilstīgs Kaltēti aromātiskie garšaugi, tējas paraugi, garšvielu paraugi 89 0 0 EN 13783:2004 Kopā 89 0 0 Kopā % analizēto paraugu 100,00 % 00,00 % 00,00 %

3.18. Luksemburga

Pavisam analizēja 20 pārtikas produktu piedevu paraugus. Seši paraugi bija apstaroti. Sešos gadījumos rezultāti bija nepārliecinoši.

Analizētais pārtikas produkts Paraugu skaits: 20 Izmantotā CEN metode Atbilstīgs Nepārliecinošs Neatbilstīgs Pārtikas produktu piedevas 8 6 6 EN 1788 Kopā 8 6 6 Kopā % analizēto paraugu 40,00 % 30,00 % 30,00 %

3.19. Malta

Pavisam analizēja 25 garšaugu un garšvielu paraugus. No tiem 21 paraugs bija apstarots, bet tas nebija minēts marķējumā.

Analizētais pārtikas produkts Paraugu skaits: 25 Izmantotā CEN metode Atbilstīgs Nepārliecinošs Neatbilstīgs Garšaugi un garšvielas 4 0 21 EN 13751 Kopā 4 0 21 Kopā % analizēto paraugu 16,00 % 0,00 % 84,00 %

3.20. Nīderlande

Pavisam 2007. gadā paņēma un analizēja 416 paraugus. No tiem 33 paraugi bija apstaroti. Trīs apstarotie paraugi bija pārtikas piedevas un pareizi marķēti kā apstaroti.

Analizētais pārtikas produkts Paraugu skaits: 416 Izmantotā CEN metode Atbilstīgs Nepārliecinošs Neatbilstīgs Pārtikas produktu piedevas 201 0 29 EN 1788, EN 13751 Garšaugi un garšvielas 185 0 1 EN 1788, EN 13751 Kopā 386 0 30 Kopā % analizēto paraugu 92,79 % 00,00 % 7,21 %

3.21. Polija

Pavisam analizēja 150 paraugus un 1 no tiem bija apstarots, kā arī nepareizi marķēts.

Analizētais pārtikas produkts Paraugu skaits: 150 Izmantotā CEN metode Atbilstīgs Nepārliecinošs Neatbilstīgs Kaltēti garšaugi, garšvielas un dārzeņu piedevas 66 0 0 EN 1786, EN 1787, EN 1788, EN 13751 Rieksti, tostarp zemesrieksti 25 0 0 EN 1786, EN 1787, EN 1788 Dārzeņi 20 0 1 EN 1786, EN 1787, EN 1788 Augļi 19 0 0 EN 1786, EN 1787, EN 1788 Zivis un mīkstmieši 13 0 0 EN 1786, EN 1787, EN 1788 Putnu gaļa un putnu gaļas produkti, olas un olu produkti 7 0 0 EN 1786, EN 1787, EN 1788 Kopā 149 0 1 Kopā % analizēto paraugu 99,33 % 00,00 % 0,67 %

3.22. Portugāle

Portugāle nav sniegusi informāciju.

3.23. Rumānija

Pārtikas produktu (kaltēti aromātiski garšaugi, garšvielas un dārzeņu piedevas) dokumentu pārbaudes (tostarp marķējuma pārbaudes) 2007. gadā veica 2014 mazumtirdzniecības veikalos. Visi pārbaudītie pārtikas produkti bija bez marķējuma “apstarots”. Analītiskas pārbaudes attiecībā uz pārtikas produktu apstarošanu 2007. gadā neveica.

3.24. Zviedrija

Pavisam sešus paraugus analizēja 2007. gadā: bizona, irbes, varžu un krokodila gaļu, kā arī divu veidu sierus. Lai analizētu apstarotos pārtikas produktus, lietoja metodi saskaņā ar EN 1784. Neviens no paraugiem nebija apstarots.

Analizētais pārtikas produkts Paraugu skaits: 6 Izmantotā CEN metode Atbilstīgs Nepārliecinošs Neatbilstīgs Gaļa 4 0 0 EN 1784 Siers 2 0 0 EN 1784 Kopā 6 0 0 Kopā % analizēto paraugu 100,00 % 00,00 % 00,00 %

3.25. Slovākija

Pavisam 2007. gadā Slovākijā analizēja 41 paraugu, neviens no tiem nebija apstarots.

Analizētais pārtikas produkts Paraugu skaits: 41 Izmantotā CEN metode Atbilstīgs Nepārliecinošs Neatbilstīgs Zemesrieksti un citi rieksti 25 0 0 EN 1784 Siers 12 0 0 EN 1784 Gaļa (cālis, pīle) 3 0 0 EN 1784 Magoņu sēklas 1 0 0 EN 1784 Kopā 41 0 0 Kopā % analizēto paraugu 100,00 % 00,00 % 00,00 %

3.26. Slovēnija

Pārbaudīja 20 paraugus attiecībā uz apstrādi ar jonizējošo radiāciju. Neviens no paraugiem nebija apstarots.

Analizētais pārtikas produkts Paraugu skaits: 20 Izmantotā CEN metode Atbilstīgs Nepārliecinošs Neatbilstīgs Garšvielas 10 0 0 EN 13751 Pārtikas produktu piedevas 10 0 0 EN 1788, EN 13751 Kopā 20 0 0 Kopā % analizēto paraugu 100,00 % 00,00 % 00,00 %

3.27. Apvienotā Karaliste

Apzināti 407 produkti 2007. gadā. Daudzus no šiem produktiem analizēja kā atsevišķas sastāvdaļas (piemēram, nūdeles un to piedevas) un katru daļu aplūkoja kā atsevišķu paraugu. Tādējādi pavisam analizēja 429 paraugus, no kuriem 48 bija apstaroti. Par “nepārliecinošiem” atzīti paraugi, par kuriem, izmantojot CEN metodi EN 13751:2002, konstatēts, ka tie atbilst starpstāvoklim, un tālāk tie nav pārbaudīti, vai arī “zemas jutības” paraugi, piemēram, ja minerālmēslojuma graudiņu parauga frakcija nav bijusi atbilstoša precīzu analīžu veikšanai.

Analizētais pārtikas produkts Apzināto produktu skaits: 407 Analizēto paraugu skaits: 429 Izmantotā CEN metode Atbilstīgs Nepārliecinošs Neatbilstīgs Kaltēti garšaugi, garšvielas un dārzeņu piedevas 163 18 6 EN 13751, EN 1778 Pārtikas produktu piedevas 83 7 31 EN 13751, EN 1778 Nūdeles un dehidrēti Āzijas ēdieni 30 2 4 EN 13751, EN 1778 Svaigi un konservēti (nekaltēti) garšaugi un garšvielas 27 0 0 EN 13751, EN 1778 Augļi (tostarp svaigi un žāvēti) 23 0 1 EN 13751, EN 1778 Tējas 14 0 3 EN 13751, EN 1778 Sēnes 7 0 0 EN 13751 Zivis/jūras veltes (žāvētas garneles) 2 0 0 EN 13751 Mērces (šķidras/saldētas) 2 0 0 EN 13751 Žāvēta gaļa 1 0 0 EN 13751 Medus un citi bišu produkti 1 0 3 EN 13751, EN 1778 Dārzeņi (kaltēti sīpoli) 1 0 0 EN 13751 Kopā 354 27 48 Kopā % analizēto paraugu 82,52 % 6,29 % 11,19 %

3.28. Kopsavilkums par ES

Šajā tabulā apkopoti analizētie paraugi un rezultāti, kas iegūti par ES kopumā:

Dalībvalsts Atbilstīgi paraugi NepārliecinošI Neatbilstīgi paraugi Paraugi kopā % no ES paraugiem KOPĀ AT 115 0 0 115 1,78 BE 88 0 1 89 1,38 BG NI NI NI NI NI CY NAC NAC NAC NAC NAC CZ 58 0 2 60 0,93 DE 3 669 20 55 3 744 57,93 DK NAC NAC NAC NAC NAC EE NAC NAC NAC NAC NAC EL 92 0 0 92 1,42 ES 127 0 3 130 2,01 FI 89 0 5 94 1,45 FR 111 0 6 117 1,81 HU 118 20 1 139 2,15 IE 559 0 21 580 8,97 IT 94 11 0 105 1,62 LV 2 0 0 2 0,03 LT 89 0 0 89 1,38 LU 8 6 6 20 0,31 MT 4 0 21 25 0,39 NL 383 0 33 416 6,44 PL 149 0 1 150 2,32 PT NI NI NI NI NI RO NAC NAC NAC NAC NAC SE 6 0 0 6 0,09 SK 41 0 0 41 0,63 SI 20 0 0 20 0,31 UK 354 27 48 429 6,64 KOPĀ ES 6 176 84 203 6 463 PROCENTOS (%) 95,56 1,30 3,14 NI: Dalībvalsts nav sniegusi informāciju. NAC: Analītiskas pārbaudes 2007. gadā neveica.

4. KOPSAVILKUMS

Šis ziņojums aptver laika posmu no 2007. gada 1. janvāra līdz 2007. gada 31. decembrim. Tas ietver tās informācijas apkopojumu, kuru 25 dalībvalstis nosūtījušas Komisijai.

Pamatojoties uz saņemto informāciju, 11 dalībvalstīs darbojās 22 apstiprinātas apstarošanas iekārtas saskaņā ar Direktīvas 1999/2/EK 7. panta 2. punktu. Viena apstiprināta apstarošanas iekārta ir slēgta. Jaunas apstarošanas iekārtas 2007. gadā neapstiprināja, bet vienu apstarošanas iekārtu pievienoja sarakstam sakarā ar Rumānijas un Bulgārijas pievienošanos. Sešas apstarošanas iekārtas neapstaroja pārtikas produktus vai to sastāvdaļas 2007. gadā; informāciju par vienu apstarošanas iekārtu nesniedza.

Kopējais produktu daudzums 2007. gadā, kuru apstrādāja ar jonizējošu radiāciju 16 apstiprinātās apstarošanas iekārtās 8 dalībvalstīs, bija 8 154 tonnas. Trīs dalībvalstīs apstaroja 89,29 %: Beļģijā (34,33 %), Nīderlandē (28,49 %) un Francijā (26,23 %). Trīs lielākie apstaroto kategoriju daudzumi bija varžu kājiņas (31,29 %), garšaugi un garšvielas (21,94 %) un putnu gaļa (20,80 %).

Attiecībā uz pārbaudēm, kas veiktas produktu tirdzniecības posmā, informāciju iesniedza 25 no 27 dalībvalstīm. Četras dalībvalstis neveica oficiālās kontroles un inspekcijas analītiskās pārbaudes. Viena no šīm dalībvalstīm ziņoja, ka saskaņā ar savas valsts tiesību aktiem pārtikas produktu uzņēmumam jāveic iekšējās pārbaudes, lai nodrošinātu atbilsmi noteikumiem par pārtikas produktu apstarošanu.

Kopā 21 dalībvalstī paņēma 6 463 paraugus. Direktīvu noteikumiem atbilda 6 176 paraugi (95,56 %). Tiem neatbilda 203 paraugi (3,14 %). Neatbilstības iemesli visbiežāk bija saistīti ar nepareizu marķējumu un to kategoriju apstarošanu, kuras nedrīkst apstarot. Nepārliecinošus rezultātus deva 84 paraugi (1,30 %). Galvenokārt tas notika sastāvdaļu maisījumos, kur dažreiz nav iespējams noteikt, kura no sastāvdaļām ir apstarota, lai noskaidrotu, vai apstarošana ir atļauta.

(1) OV L 66, 13.3.1999., 16. lpp.

(2) http://ec.europa.eu./food/food/biosafety/irradiation/index_en.htm

(3) OV C 187, 7.8.2003., 13. lpp.

(4) OV L 66, 13.3.1999., 24. lpp.

(5) OV C 112, 12.5.2006., 6. lpp.

(6) Thermoluminiscenci, ko iegūst no EN 1788, izmanto apstarojuma noteikšanai.

(7) Lai noteiktu apstarošanu, lieto arī citas metodes (piemēram, elektronisko paramagnētisko rezonansi).

(8) Apstarotais tējas paraugs bija marķēts kā apstarots, taču tējas apstarošana Ungārijā nav atļauta.